શ્રીદેવી ઉપરાંત ફિલ્મમાં સાઉથનો સુપરસ્ટાર વિજય, સુદીપ, શ્રુતિ હાસન અને હંસિકા મોટવાણી પણ છે. ‘બાહુબલી’ પછી ફરી એક વાર જૂના જમાનાની અને રાજારજવાડાંની વાત કરતી આ ફિલ્મમાં એક એવી ક્વીનની વાત છે જે પોતાના સેનાપતિ (સુદીપ)ની મદદથી દુનિયા પર રાજ કરવા માગે છે, પણ તેના આ રાજને રોકવા માટે એક એવો યુવાન વચ્ચે આવીને ઊભો રહી જાય છે જેને કંઈ જ નથી આવડતું, પણ તે દિલનો સાફ છે. ક્વીન સેનાપતિ મારફત કોઈ પણ ભોગે જીત ઇચ્છે છે, જ્યારે યુવાન કોઈ પણ હિસાબે લોકોના ચહેરા પર ખુશીઓ જોવા માગે છે. ક્વીન કોઈ ઍક્શન લે એ પહેલાં તે યુવાન ક્વીનની દીકરી શ્રુતિનું દિલ જીતી લે છે.